NARIADENIE RADY (EHS) č. 2217/78
z 26. septembra 1978
o záveroch dodatkového protokolu k Dohode medzi Európskym hospodárskym spoločenstvom a štátom Izrael a protokolu, ktorý sa týka finančnej spolupráce
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 238,
so zreteľom na odporúčanie Komisie,
so zreteľom na stanovisko Európskeho parlamentu[1],
keďže by mal byť uzatvorený doplnkový protokol k Dohode medzi Európskym hospodárskym spoločenstvom a štátom Izrael a doplnkový protokol, ktorý sa týka finančnej spolupráce, podpísaný 8. februára 1977 v Bruseli,
PRIJALA TOTO NARIADENIE:
Článok 1
Doplnkový protokol k dohode medzi Európskym hospodárskym spoločenstvom a štátom Izrael a doplnkový protokol, ktorý sa týka finančnej spolupráce, sa schvaľujú v mene spoločenstva.
Texty uvedené v prvom odseku sú pripojené k tomuto nariadeniu.
Článok 2
Predseda Rady predloží oznámenie, ktoré ustanovuje článok 16 doplnkového protokolu a článok 13 finančného protokolu[2].
Článok 3
Toto nariadenie nadobúda účinnosť nasledujúci deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 26. septembra 1978